Genomineerdes vir SA sportster van die jaar bekendWayde van Niekerk (Foto: @WaydeDreamer, Twitter) Die nominasies vir die elfde Suid-Afrikaanse Sporttoekennings is deur die departement van sport en ontspanning aangekondig en Suid-Afrika se sportster van die jaar vir 2016 sal uit verskeie kategorieë aangekondig word. ŉ Paneel sportjoernaliste het tien sportsterre genomineer en dit toe verder na ŉ kortlys van drie verfyn. Hulle is Caster Semenya, Kagiso Radaba en Wayde van Niekerk. Die publiek kan ook betrokke raak deur vir hulle keuse uit ŉ kortlys van vyf sportmanne te stem. Die genomineerdes is, A – Caster Semenya; B – Chad le Clos; C – Kasigo Radaba; D – Seabelo Senatla en E – Wayde van Niekerk. Stuur ŉ SMS na 33121 met die woord Sport en die alfabetletter van jou keuse om aan die stemmery deel te neem. ♦ Daar is baie groot pryse op die spel wat op 27 November tydens die gala-geleentheid, “Die nag van die sterre” weer in die Sand du Plessis-teater in Bloemfontein toegeken sal word. SABC1 sal die skouspel regstreeks uitsaai. Al drie die genomineerdes in elk van die 18 kategorieë sal ŉ kontant-aansporingsprys van R15 000 ontvang. Die kategoriewenners ontvang elk R130 000 en ŉ trofee. Die sportster van die jaar en die publiek se keuse vir sportster van die jaar sal elk R1 miljoen kry waarvan die helfte na ŉ liefdadigheid van hulle keuse gaan, asook ’n luukse motor. Die genomineerdes: Sportster van die jaar Wayde van Niekerk Caster Semenya Kagiso Rabada Sportvrou van die jaar Jenna Ward Caster Semenya Phumza Maweni Sportman van die jaar Wayde van Niekerk Hank McGregor Chad Le Clos Publiek se keuse Chad Le Clos Wayde van Niekerk Caster Semenya Kagiso Rabada Seabelo Senatla Span van die jaar Roei-manspare: Mamelodi Sundowns Springboks Afrigter van die jaar Pitso Mosimane Anna Botha Jean Verster Suzanne Ferreira Nuweling van die jaar Henri Schoeman Brad Binder Ntando Mahlangu Sportvrou van die jaar met ŉ gestremdheid Zanele Situ Anrune Liebenberg Ilse Hayes Sportman jaar met ŉ gestremdheid Charl du Toit Dyan Buis Reinhardt Hamman Vrywilliger van die jaar Kim Pople Carol Blignaut Charles Villet Fotograaf van die jaar Sydney Mahlangu Christian Kotze Reg Caldecott Joernalis van die jaar David van der Sandt Thabiso Sithole Kwena Moabelo Skoolspan van die jaar St Benedict’s – Roei La Roche Girls School – Atletiek Paarl Hoër Jongens – Rugby Ontwikkelende skoolspan van die jaar Edamini Primary/ Umzinyathi Team Ludondolo J.S.S. (Under 13 Football Girls Team) Benny’s Sports Academy Ontspanningsliggaam van die jaar Egoli Squash Fight with Insight Unogwaja Inheemse spele se span van die jaar Limpopo Ilncuva North West Khokho KZN Kgatli Team Nasionale federasie van die jaar Atletiek SA Roei SA Rollersport SA Administrateur van die jaar Robin de Kock Karen Losch Virginia Mabaso